## Pravilnik o obrascu službene iskaznice inspektora u Inspektoratu unutarnjih poslova, Ministarstva unutarnjih poslova

### NN 75/2003 (8.5.2003.), Pravilnik o obrascu službene iskaznice inspektora u Inspektoratu unutarnjih poslova, Ministarstva unutarnjih poslova

# MINISTARSTVO UNUTARNJIH POSLOVA

900

Na teme­lju
članka 25. stavak 2. Zakona o sustavu državne uprave (»Narodne novine« broj:
75/93., 92/96., 48/99., 15/00., 127/00. i 59/01.), ministar unutar­njih poslova
donosi

## PRAVILNIK

### O OBRASCU SLUŽBENE ISKAZNICE INSPEKTORA U INSPEKTORATU UNUTARNJIH POSLOVA, MINISTARSTVA UNUTARNJIH POSLOVA

Članak
1.

Ovim
Pravilnikom propisuje se obrazac službene iskaznice inspektora u Inspektoratu
unutar­njih poslova, Ministarstva unutar­njih poslova, te način izdava­nja,
zamjene i vođe­nja evidencije o izdanim iskaznicama.

Članak
2.

Obrasci
iskaznica izrađuju se sublimacijskim ispisom na raču­nal­nom sustavu za izradu
službenih iskaznica TIM-ID, izmjere 85,6 x 54 mm.

Pred­nja
strana obrazaca iz stavka 1. ovoga članka sadrži:

– na
gor­njoj lijevoj strani grb Republike Hrvatske,

–
desno, u ravnini grba, plavim slovima ispisano je jedno ispod drugoga:
»REPUBLIKA HRVATSKA«, »MINISTARSTVO UNUTARNJIH POSLOVA« i »INSPEKTORAT
UNUTARNJIH POSLOVA«. Ispod grba je prazan prostor za fotografiju,

– desno
od prostora za fotografiju, a ispod naziva »INSPEKTORAT UNUTARNJIH POSLOVA«
ispisuje se tamnoplavim slovima »SLUŽBENA ISKAZNICA«. Ispod toga u pravokutniku
svijetloplave boje ispisuje se ime i prezime inspektora. Ispod pravokutnika
ispisuju se nadnevak izdava­nja, te redni broj pod kojim je iskaznica izdana.

Pred­nja
strana obrasca iskaznice štiti se u postupku sublimacijskog ispisa prozirnim
plastičnim zaštitnim laminatom, izmjere 80,6 x 49 mm, deb­ljine 0,0025 mm, koji
sadrži naizmjenične holograme grba Republike Hrvatske i slova »MUP RH«.

Članak 3.

Na
obrascu iskaznice na straž­njoj strani tiskaju se ovlasti inspektora
Inspektorata unutar­njih poslova.

Članak 4.

Inspektori
u obav­lja­nju inspekcijskih poslova nose iskaznicu kojom dokazuju svoj
identitet i svojstvo.

Članak 5.

Iskaznicu
izdaje Ministarstvo unutar­njih poslova.

Članak 6.

O
izdanim iskaznicama vodi se evidencija u Ministarstvu unutar­njih poslova.

Evidencija
iz stavka 1. ovoga članka sadrži: ime i prezime inspektora kojem je izdana
iskaznica, naziv radnog mjesta na kojem se nalazi, naziv policijske uprave u
kojoj je zaposlen, re­gistarski broj iskaznice, nadnevak i sat izdava­nja, te
rubriku za napomene.

Članak 7.

Inspektor
koji izgubi iskaznicu ili na drugi način ostane bez iskaznice dužan je o tome
odmah izvijestiti neposrednog rukovo­dite­lja.

Nova
iskaznica izdat će se nakon što je izgub­ljena ili na drugi način nestala iskaznica
oglašena nevažećom u »Narodnim novinama«.

Inspektor
koji izgubi iskaznicu snosi troškove nabave nove.

Članak 8.

Inspektor
kojem prestane služba u Ministarstvu unutar­njih poslova, ili koji izgubi
status inspektora u Inspektoratu unutar­njih poslova, dužan je prilikom
primitka rješe­nja o prestanku službe odnosno o rasporedu na radno mjesto izvan
Inspektorata, iskaznicu predati neposrednom rukovodite­lju.

Neposredni
rukovodite­lj dužan je prim­ljenu iskaznicu dostaviti nadležnoj službi
Ministarstva unutar­njih poslova.

Članak 9.

Obrazac
službene iskaznice tiskan je uz ovaj Pravilnik i ­nje­gov je sastavni dio.

Članak
10.

Ovaj
Pravilnik stupa na snagu osmog dana od dana objave u »Narodnim novinama«.

Broj:
511-01-75-104509/1-2002.
Zagreb, 10. trav­nja 2003.

Ministar

**Šime Lučin,** v. r.

Obrazac

![](dodatni/376646.gif)

Pravilnik, NN 75/2003-900